

Lietuvos Respublikos Vyriausybė

**nutarimas**

**DĖL LIETUVOS RESPUBLIKOS VYRIAUSYBĖS 2015 M. VASARIO 9 D. NUTARIMO NR. 137 „DĖL IGNALINOS ATOMINĖS ELEKTRINĖS EKSPLOATAVIMO NUTRAUKIMO TARPINSTITUCINIO VEIKLOS PLANO PATVIRTINIMO“ PAKEITIMO**

2019 m. gruodžio 11 d. Nr. 1254

Vilnius

Lietuvos Respublikos Vyriausybė nutaria:

1. Pakeisti Ignalinos atominės elektrinės eksploatavimo nutraukimo tarpinstitucinį veiklos planą, patvirtintą Lietuvos Respublikos Vyriausybės 2015 m. vasario 9 d. nutarimu Nr. 137 „Dėl Ignalinos atominės elektrinės eksploatavimo nutraukimo tarpinstitucinio veiklos plano patvirtinimo“:

1.1. Pakeisti 8 punktą ir jį išdėstyti taip:

„8. Plano vykdytojai – Lietuvos Respublikos vidaus reikalų ministerija, VĮ Ignalinos AE, Užimtumo tarnyba prie Lietuvos Respublikos socialinės apsaugos ir darbo ministerijos.“

1.2. Pakeisti 1 priedą ir jį išdėstyti nauja redakcija (pridedama).

1.3. Pakeisti 2 priedą ir jį išdėstyti nauja redakcija (pridedama).

2. Šis nutarimas įsigalioja 2020 m. sausio 1 d.

Ministras Pirmininkas Saulius Skvernelis

Energetikos ministras Žygimantas Vaičiūnas

Ignalinos atominės elektrinės eksploatavimo nutraukimo tarpinstitucinio veiklos plano   
1 priedas

**Ignalinos atominės elektrinės eksploatavimo nutraukimo tarpinstitucinio veiklos** **PLANO   
2020–2021 mETŲ TIKSLai, UŽDAVINIai, priemonės, ASIGNAVIMai IR įgyvendinančios INSTITUCIJos**

(tūkst. eurų)

| Eil. Nr. | Tikslo, uždavinio, priemonės pavadinimas | 2020 metų asignavimai | | | | 2021 metų asignavimai | | | | Finansavimo šaltiniai[[1]](#footnote-1) | Dalyvaujanti institucija |
| --- | --- | --- | --- | --- | --- | --- | --- | --- | --- | --- | --- |
| iš viso | iš jų | | | iš viso | iš jų | | |
| išlaidoms | | turtui įsigyti | išlaidoms | | turtui įsigyti |
| iš viso | iš jų darbo užmo-kesčiui | iš viso | iš jų darbo užmo-kesčiui |  |  |  |
| 1. | Tikslas ‒ užtikrinti saugų ir sklandų Ignalinos atominės elektrinės (toliau ‒ Ignalinos AE) eksploatavimo nutraukimo procesą, skaidriai ir efektyviai naudojant tam skiriamas lėšas | | | | | | | | | | |
| 1.1. | Uždavinys ‒ užtikrinti saugų ir efektyvų Ignalinos AE eksploatavimo nutraukimo procesą ir jo priežiūrą | | | | | | | | | | |
| 1.1.1. | Priemonė ‒ vykdyti Ignalinos AE ir kitų branduolinės energetikos objektų, esančių pasienio ruože, fizinę apsaugą | 4 346 | 4 346 | 3 956 |  | 4 463 | 4 463 | 4 071 |  | Lietuvos Respublikos valstybės biudžetas (toliau – valstybės biudžetas) | Lietuvos Respublikos vidaus reikalų ministerija |
| 1.1.1.1. | Priemonės veiklos: vykdyti ir užtikrinti Ignalinos AE, Lietuvos Respublikos pasienio ruože esančių kitų branduolinės energetikos objektų ir per Lietuvos Respublikos teritoriją vežamų Branduolinės saugos įstatymo 1 priede nurodytų branduolinių medžiagų nustatytais kiekiais krovinių fizinę apsaugą; vykdyti branduolinės energetikos objektų ir vežamų per Lietuvos Respublikos teritoriją branduolinių medžiagų krovinių apsaugos reagavimo pajėgų funkcijas; vykdyti kitų branduolinės energetikos objektą eksploatuojančiai organizacijai priklausančių pastatų (patalpų) fizinę apsaugą; vykdyti elektrinės saugomoje teritorijoje vežamų branduolinių medžiagų krovinių apsaugą; vykdyti tarp Ignalinos AE ir kitų branduolinės energetikos objektų vežamų branduolinių medžiagų krovinių apsaugą; tobulinti branduolinės energetikos objektų fizinės apsaugos teisinę bazę; užtikrinti Viešojo saugumo tarnybos prie Lietuvos Respublikos vidaus reikalų ministerijos Visagino dalinio infrastruktūros, ir tam skirtų techninių priemonių priežiūrą ir funkcionavimą | | | | | | | | | | |
| 1.1.2. | Priemonė – vykdyti Ignalinos AE ir kitų branduolinės energetikos objektų, esančių pasienio ruože, priešgaisrinę saugą | 1 278 | 1 278 | 1 180 |  | 1 278 | 1 278 | 1 180 |  | valstybės biudžetas | Lietuvos Respublikos vidaus reikalų ministerija |
| 1.1.2.1. | Priemonės veiklos: vykdyti VĮ Ignalinos AE patalpų ir statinių priešgaisrinius techninius patikrinimus, siekiant užtikrinti gaisrų prevenciją; vykdyti statomų naujų branduolinės energetikos objektų priešgaisrinę kontrolę; rengti kartu su VĮ Ignalinos AE personalu bendras priešgaisrines treniruotes;užtikrinti, kad pajėgos ir priemonės būtų nuolat parengtos likviduoti incidentus branduoliniuose energetikos objektuose; užtikrinti Priešgaisrinės apsaugos ir gelbėjimo departamento prie Vidaus reikalų ministerijos Panevėžio priešgaisrinės gelbėjimo valdybos Visagino priešgaisrinės gelbėjimo tarnybos infrastruktūros, gaisrinės technikos ir įrangos priežiūrą, funkcionavimą ir atnaujinimą | | | | | | | | | | |
| 1.1.3. | Priemonė ‒ užtikrinti VĮ Ignalinos AE valdymą, įdiegti į rezultatus orientuotą valdymą ir stiprinti gebėjimus vykdyti Ignalinos AE eksploatavimo nutraukimo projektus | 4 383 | 4 383 |  |  | 4 565 | 4 565 |  |  | IP (ES lėšos), IP (BF lėšos) | VĮ Ignalinos AE |
| 2 080 | 2 080 |  |  | 2 296 | 2 296 |  |  | TIENRF, VĮ Ignalinos AE lėšos |
| 1.1.3.1. | Priemonės veiklos: įdiegti VĮ Ignalinos AE pažangias valdymo sistemas (gerinti vidaus kontrolės sistemą, vystyti subalansuotų veiklos rodiklių sistemą ir darbo apmokėjimo sistemą, tobulinant įmonės darbuotojų veiklos vertinimo sistemą ir taikant darbuotojų skatinimo schemas, įgyvendinti VĮ Ignalinos AE personalo kvalifikacijos kėlimo ir palaikymo programą), tobulinti įmonės valdymo ir veiklos procesus (vykdyti žinių kaupimo ir išsaugojimo veiklą, vykdyti atrinktų veiklų „Daryti arba pirkti“ pirkimus ir priimti sprendimus, keisti įmonės organizacinę struktūrą optimizuojant veiklos procesus, kelti personalo kvalifikaciją, vykdyti komercinę veiklą (nuomoti statinius, teikti transporto paslaugas, parduoti VĮ Ignalinos AE veiklai nereikalingą turtą, priimti ir vykdyti sprendimus dėl įmonės veiklai nereikalingo turto perdavimo ir likvidavimo, vykdyti investicinę veiklą, teikti naujas ekspertines paslaugas), rengti informaciją apie panaudotą branduolinį kurą, radioaktyviąsias atliekas, jų tvarkymą ir su tuo susijusių projektų įgyvendinimą, Ignalinos AE eksploatavimo nutraukimo veiklą ir su ja susijusius įmonėje vykstančius procesus ir nuolat apie tai informuoti VĮ Ignalinos AE personalą ir suinteresuotas šalis (Energetikos ministeriją, Valstybinę atominės energetikos saugos inspekciją, Europos Komisiją, TIENRF administratorių, IP administratorių, ENF administratorių ir kitus), pasitelkti į pagalbą konsultantus, turinčius branduolinės energetikos objektų eksploatavimo nutraukimo veiklos patirties | | | | | | | | | | |
| 1.1.4. | Priemonė ‒ saugiai eksploatuoti galutinai sustabdytus Ignalinos AE pirmąjį ir antrąjį reaktorius, iki bus gauta licencija nutraukti jų eksploatavimą, ir saugiai iškrauti branduolinį kurą | 23 178 | 23 178 |  |  | 25 048 | 25 048 |  |  | IP (ES lėšos), IP (BF lėšos) | VĮ Ignalinos AE |
| 6 478 | 6 478 |  |  | 6 493 | 6 493 |  |  | TIENRF, VĮ Ignalinos AE lėšos |
| 1.1.4.1. | Priemonės veiklos: saugiai eksploatuoti VĮ Ignalinos AE įrangą, sistemas, pastatus ir statinius ir vykdyti jų priežiūrą, užtikrinti gaisrų prevenciją ir incidentų likvidavimą, fizinę saugą ir atlikti reikiamus pakeitimus, saugiai tvarkyti nenaudotą ir panaudotą branduolinį kurą blokuose ir transportuoti į laikinąją panaudoto branduolinio kuro saugyklą, įrengti pažeisto branduolinio kuro tvarkymo įrangą pirmajame ir antrajame blokuose, surinkti ir pašalinti branduolinio kuro nuolaužas nuo pirmojo ir antrojo blokų panaudoto branduolinio kuro rinklių išlaikymo baseinų dugno, vykdyti vykdyti radiologinį ir ekologinį monitoringą sanitarinės apsaugos zonoje, atlikti su reaktoriais susijusių sistemų ir įrenginių izoliavimo ir modifikavimo darbus, atlikti pirmojo bloko panaudoto branduolinio kuro rinklių išlaikymo baseinų dezaktyvavimo darbus, atlikti techninio vandens tiekimo sistemos modifikavimą, rengti dokumentus, reikalingus Ignalinos AE eksploatavimo nutraukimo licencijai gauti, įgyvendinti energetinių resursų valdymo programos priemones (modifikuoti techninio vandens tiekimo sistemą, modernizuoti garo katilinę, įrengti individualius dujinius katilus 31, 31V, 36, 87 pastatuose), suprojektuoti ir pastatyti 110/6 kV transformatorinę elektros energijos pastotę | | | | | | | | | | |
| 1.1.5. | Priemonė ‒ pasirengti Ignalinos AE pirmojo ir antrojo reaktorių, su jais susijusių įrenginių ir sistemų saugiam išmontavimui ir juos išmontuoti, nugriauti nebenaudojamus Ignalinos AE pastatus | 12 675 | 12 675 |  |  | 13 988 | 13 988 |  |  | IP (ES lėšos), IP (BF lėšos) | VĮ Ignalinos AE |
| 708 | 708 |  |  | 983 | 983 |  |  | VĮ Ignalinos AE lėšos |
| 1.1.5.1. | Priemonės veiklos[[2]](#footnote-2): atlikti technologinių sistemų, įrangos inžinerinės inventorizacijos ir radiologinio apibūdinimo darbus, parengti Ignalinos AE pirmojo reaktoriaus A1 bloko įrangos išmontavimo ir dezaktyvavimo, Ignalinos AE antrojo reaktoriaus A2 ir V2 blokų įrangos išmontavimo ir dezaktyvavimo, pirmojo reaktoriaus R1 ir R2 zonų išmontavimo ir dezaktyvavimo, antrojo reaktoriaus R1 ir R2 zonų išmontavimo ir dezaktyvavimo, abiejų reaktorių R3 zonos išmontavimo ir dezaktyvavimo projektinius dokumentus, saugiai išmontuoti pirmojo Ignalinos AE reaktoriaus technologines sistemas ir įrangą A1, G1 ir D1 blokuose ir reaktoriaus R1 ir R2 zonose, saugiai išmontuoti antrojo Ignalinos AE reaktoriaus technologines sistemas ir įrangą D2, G2 blokuose, bei saugomoje ir už stebimosios zonos ribų, parengti pastatų ir statinių projektinę dokumentaciją ir atlikti jų griovimo darbus | | | | | | | | | | |
| 1.1.6. | Administruoti Ignalinos AE eksploatavimo nutraukimo lėšas | 35 | 35 |  |  |  |  |  |  | valstybės biudžetas | VšĮ Lietuvos energetikos agentūra |
| 1.2. | Uždavinys ‒ plėtoti šiuolaikinėmis technologijomis pagrįstą radioaktyviųjų atliekų tvarkymo infrastruktūrą ir užtikrinti saugų ir efektyvų Ignalinos AE eksploatavimo ir eksploatavimo nutraukimo radioaktyviųjų atliekų tvarkymą | | | | | | | | | | |
| 1.2.1. | Priemonė ‒ suprojektuoti ir pastatyti radioakty-viųjų atliekų tvarkymo įrenginius, sutvarkyti Ignalinos AE eksploatavimo ir eksploatavimo nutraukimo atliekas, saugoti branduolinį kurą | 26 375 | 26 375 |  |  | 27 193 | 27 193 |  |  | IP (ES lėšos),  IP (BF lėšos) | VĮ Ignalinos AE |
| 2 967 | 2 967 |  |  | 668 | 668 |  |  | TIENRF, VĮ Ignalinos AE lėšos |
| 1.2.1.1. | Priemonės veiklos: modifikuoti laikinosios panaudoto branduolinio kuro saugyklos kuro inspekcijos karštąją kamerą, saugoti nenaudotą ir panaudotą branduolinį kurą, pastatyti ir pradėti eksploatuoti trumpaamžių labai mažo aktyvumo atliekų atliekyną (projektas B19-2), nutiesti technologinį kelią, skirtą radioaktyviųjų atliekų pervežimui iš Ignalinos AE saugomos teritorijos į trumpaamžių labai mažo aktyvumo radioaktyviųjų atliekų atliekyno teritoriją, pradėti statyti mažo ir vidutinio aktyvumo trumpaamžių radioaktyviųjų atliekų paviršinį atliekyną (projektas В25), įvertinti metalo lydymo įrenginio įrengimo galimybę, ištirti ir įvertinti bitumuotų atliekų saugyklos pavertimo atliekynu aspektus, pramoninių atliekų saugyklai (poligonui) panaikinti kontrolę radiacinės saugos požiūriu, vykdyti naujų branduolinės energetikos objektų, kuriems atliktas tarpvalstybinio poveikio aplinkai vertinimas, poprojektinės analizės programą, numatytą Jungtinių Tautų Europos ekonominės komisijos konvencijoje dėl poveikio aplinkai vertinimo tarpvalstybiniame kontekste, apdoroti ir saugoti skystąsias radioaktyviąsias atliekas, apdoroti ir saugoti kietąsias radioaktyviąsias atliekas, saugiai eksploatuoti VĮ Ignalinos AE teritorijoje esančias radioaktyviųjų atliekų saugyklas ir atliekyną, siekti, kad nebekontroliuojamosios medžiagos būtų naudojamos pakartotinai, plėtoti ir diegti technologijas, mažinančias radioaktyviųjų atliekų kiekius ar jų aktyvumus, saugoti duomenis apie radioaktyviųjų atliekų atliekyną ir jame sudėtas radioaktyviąsias atliekas, tobulinti radioaktyviąsias atliekas tvarkančių specialistų kvalifikaciją | | | | | | | | | | |
| 1.2.2. | Priemonė ‒ vertinti panaudoto branduolinio kuro ir ilgaamžių radioaktyviųjų atliekų dėjimo į atliekyną galimybes | 60 | 60 |  |  | 60 | 60 |  |  | valstybės biudžetas | VĮ Ignalinos AE |
| 360 | 360 |  |  | 360 | 360 |  |  | kitos lėšos |
| 1.2.2.1. | Priemonės veiklos: vykdyti giluminio atliekyno įrengimo projekto parengiamuosius darbus, vykdyti giluminio atliekyno projekto viešinimą, atlikti socialinių ir ekonominių kriterijų vertinimą, atlikti geofizikinius tyrimus reprezentatyvioje aikštelėje, atlikti giluminio atliekyno bendrą saugos vertinimą, atlikti giluminio atliekyno koncepcijos kristalinėse ir molingose uolienose tikslinimą ir išlaidų vertinimą | | | | | | | | | | |
| 2. | Tikslas ‒ sušvelninti neigiamus Ignalinos AE eksploatavimo nutraukimo socialinius ir ekonominius padarinius Ignalinos atominės elektrinės regionui (toliau – Ignalinos AE regionas) | | | | | | | | | | |
| 2.1. | Uždavinys ‒ sudaryti sąlygas atleistiems ir atleidžiamiems VĮ Ignalinos AE darbuotojams integruotis į darbo rinką ir švelninti atleidimo iš darbo padarinius | | | | | | | | | | |
| 2.1.1. | Priemonė ‒ taikyti papildomas socialines ir užimtumo garantijas atleistiems ir atleidžiamiems Ignalinos AE darbuotojams ir jų šeimos nariams | 969 | 969 |  |  | 969 | 969 |  |  | valstybės biudžetas | Lietuvos Respublikos socialinės apsaugos ir darbo ministerija (Užimtumo tarnyba prie Lietuvos Respublikos socialinės apsaugos ir darbo ministerijos) |
| 2.1.1.1. | Priemonės veiklos: siekiant sušvelninti neigiamas Ignalinos AE eksploatavimo nutraukimo socialines pasekmes, atleistiems ir atleidžiamiems Ignalinos AE darbuotojams sudaromos sąlygos integruotis į darbo rinką ir teikiamos papildomos socialinės ir užimtumo garantijos (mokama papildoma išeitinė išmoka, priešpensinė bedarbio išmoka, persikėlimo išmoka) | | | | | | | | | | |
| 2.2. | Uždavinys – sumažinti energijos suvartojimą visuomeninės paskirties objektuose ir daugiabučiuose namuose Ignalinos AE regione | | | | | | | | | | |
| 2.2.1. | Priemonė ‒ vykdyti energijos efektyvumo didinimo projektus Ignalinos AE regione | 3 918 | 3 918 |  |  |  |  |  |  | IP (ES lėšos),  IP (BF lėšos) | Lietuvos Respublikos energetikos ministerija (Visagino savivaldybė, Ignalinos rajono savivaldybė, Zarasų rajono savivaldybė) |
| 2.2.1.1. | Priemonės veiklos: įgyvendinti Ignalinos AE regiono daugiabučių gyvenamųjų namų energinio efektyvumo didinimo projektus, modernizuoti Visagino šildymo sistemą, modernizuoti Ignalinos rajono savivaldybės gatvių apšvietimą | | | | | | | | | | |
| 3. | Iš viso valstybės biudžetas (3.1 + 3.2 + 3.3 + 3.4), iš jo: | 77 217 | 77 217 | 5 136 |  | 77 564 | 77 564 | 5 251 |  |  |  |
| 3.1. | Bendrojo finansavimo lėšos | 8 076 | 8 076 |  |  | 7 610 | 7 610 |  |  |  |  |
| 3.2. | ES finansinės paramos lėšos | 62 453 | 62 453 |  |  | 63 184 | 63 184 |  |  |  |  |
| 3.3. | Biudžeto asignavimų valdytojų lėšos | 6 688 | 6 688 | 5 136 |  | 6 770 | 6 770 | 5 251 |  |  |  |
| 4. | Kiti šaltiniai (ES finansinė parama projektams įgyvendinti ir kitos teisėtai gautos lėšos) | 12 593 | 12 593 |  |  | 10 800 | 10 800 |  |  |  |  |
| 4.1. | TIENRF | 4 796 | 4 796 |  |  | 925 | 925 |  |  |  |  |
| 4.2. | VĮ Ignalinos AE lėšos | 7 437 | 7 437 |  |  | 9 515 | 9 515 |  |  |  |  |
| 4.3. | Kitos lėšos | 360 | 360 |  |  | 360 | 360 |  |  |  |  |
| 5. | Iš viso planui finansuoti (3 + 4) | 89 810 | 89 810 | 5 136 |  | 88 364 | 88 364 | 5 251 |  |  |  |

––––––––––––––––––––

Ignalinos atominės elektrinės eksploatavimo nutraukimo tarpinstitucinio veiklos plano

2 priedas

**Ignalinos atominės elektrinės eksploatavimo nutraukimo tarpinstitucinio veiklos plano 2020–2021 mETŲ VERTINIMO KRITERIJŲ SĄRAŠAS**

| Vertinimo kriterijaus kodas | Tikslų ir uždavinių vertinimo kriterijų pavadinimai ir matavimo vienetai | Vertinimo kriterijų reikšmės | | Dalyvaujanti institucija |
| --- | --- | --- | --- | --- |
| 2020 metų | 2021 metų |
| 1. | 1 tikslas ‒ užtikrinti saugų ir sklandų Ignalinos AE eksploatavimo nutraukimo procesą, skaidriai ir efektyviai naudojant tam skiriamas lėšas | | | |
| R-1-1 | VĮ Ignalinos AE užfiksuotų neįprastųjų įvykių, klasifikuojamų pagal Tarptautinę branduolinių ir radiologinių įvykių skalę (INES) (1 ir aukštesnio lygio), skaičius (vienetais) | 0 | 0 | VĮ Ignalinos AE |
| R-1-2 | Išmontuotos Ignalinos AE pirmojo ir antrojo reaktorių blokų įrangos dalis (visos išmontuotinos įrangos procentais) | 37,7 | 39,8 | VĮ Ignalinos AE |
| R-1-3 | Panaudota Ignalinos AE eksploatavimo nutraukimo lėšų dalis, skaičiuojant nuo bendros planuojamos Ignalinos AE eksploatavimo nutraukimo vertės (neatsižvelgiant į infliaciją ir nenumatytas aplinkybes) (procentais) | 51,2 | 54,2 | VĮ Ignalinos AE |
| 1.1. | Užtikrinti saugų ir efektyvų Ignalinos AE eksploatavimo nutraukimo procesą ir jo priežiūrą | | | |
| P-1-1-1 | Užtikrinta Ignalinos AE ir kitų branduolinės energetikos objektų, esančių pasienio ruože, branduolinių ir branduolinio kuro ciklo medžiagų fizinė apsauga (visiškai užtikrinta / užtikrinta / neužtikrinta) | visiškai užtikrinta | visiškai užtikrinta | Lietuvos Respublikos vidaus reikalų ministerija |
| P-1-1-2 | Užtikrinta Ignalinos AE ir kitų branduolinės energetikos objektų, esančių pasienio ruože, priešgaisrinė sauga (visiškai užtikrinta / užtikrinta / neužtikrinta) | visiškai užtikrinta | visiškai užtikrinta | Lietuvos Respublikos vidaus reikalų ministerija |
| P-1-1-3 | Saugaus eksploatavimo ribų ir sąlygų, nustatytų VĮ Ignalinos AE galutinai sustabdytų pirmojo ir antrojo reaktorių blokų eksploatavimo galiojančioje licencijoje, kitose VĮ Ignalinos AE esančių branduolinės energetikos objektų eksploatavimo licencijose, laikymasis be pažeidimų (procentais) | 100 | 100 | VĮ Ignalinos AE |
| P-1-1-4 | VĮ Ignalinos AE energijos išteklių taupymas, palyginti su 2016 m. planu (procentais) | 84,7 | 82 | VĮ Ignalinos AE |
| P-1-1-5 | Gautos Ignalinos AE eksploatavimo nutraukimo projektų licencijos ir (arba) leidimai (vienetais) | 1 | 1 | VĮ Ignalinos AE |
| P-1-1-6 | Išmontuotos Ignalinos AE pirmojo ir antrojo reaktorių blokų įrangos kiekis bei išardytų gelžbetoninių konstrukcijų kiekis (tonomis) | 7 534[[3]](#footnote-3) | 6 910[[4]](#footnote-4) | VĮ Ignalinos AE |
| 1.2. | Plėtoti šiuolaikinėmis technologijomis pagrįstą radioaktyviųjų atliekų tvarkymo infrastruktūrą, užtikrinti saugų ir efektyvų Ignalinos AE eksploatavimo ir eksploatavimo nutraukimo radioaktyviųjų atliekų tvarkymą | | | |
| P-1-2-1 | Bendras galutinai apdorotų radioaktyviųjų atliekų kiekis be pakuotės (kub. metrais) | 6 813 | 5 912 | VĮ Ignalinos AE |
| P-1-2-2 | Radioaktyviųjų atliekų, patalpintų į tarpines saugyklas ir atliekynus, kiekis su pakuote (kub. metrais) | 5 578,4 | 1 931,5 | VĮ Ignalinos AE |
| P-1-2-3 | Iškrautų iš pirmojo ir antrojo reaktorių blokų panaudoto branduolinio kuro kasečių kiekis (vienetais) | 2 838 | 513 | VĮ Ignalinos AE |
| 2. | Tikslas ‒ sušvelninti neigiamus Ignalinos AE eksploatavimo nutraukimo socialinius ir ekonominius padarinius Ignalinos AE regionui | | | |
| R-2-1 | Atleidžiamiems ir atleistiems VĮ Ignalinos AE darbuotojams, registruotiems Užimtumo tarnyboje prie Lietuvos Respublikos socialinės apsaugos ir darbo ministerijos, taikomos papildomos užimtumo ir socialinės garantijos (procentais) | 100 | 100 | Lietuvos Respublikos socialinės apsaugos ir darbo ministerija |
| R-2-2 | Sutaupyta elektros energijos, įgyvendinus Ignalinos rajono savivaldybės gatvių apšvietimo sistemos modernizavimo projektą, per metus (megavatvalandėmis) | 70 |  | Lietuvos Respublikos energetikos ministerija |
| 2.1. | Uždavinys ‒ sudaryti sąlygas atleistiems ir atleidžiamiems VĮ Ignalinos AE darbuotojams integruotis į darbo rinką ir švelninti atleidimo iš darbo padarinius | | | |
| P-2-1-1 | Atleidžiamų ir atleistų VĮ Ignalinos AE darbuotojų ir jų šeimos narių, kuriems pritaikytos papildomos socialinės ir užimtumo garantijos (mokėta papildoma išeitinė, priešpensinė bedarbio ar persikėlimo išmokos), skaičius (vienetais) | 102 | 102 | Lietuvos Respublikos socialinės apsaugos ir darbo ministerija |
| 2.2. | Uždavinys − sumažinti energijos suvartojimą visuomeninės paskirties objektuose ir daugiabučiuose namuose Ignalinos AE regione | | | |
| P-2-2-1 | Ignalinos AE regiono Visagino savivaldybėje renovuotų daugiabučių namų, pasiekusių C ir aukštesnę energinio naudingumo klasę, skaičius (planuojama renovuoti 4 daugiabučius) (vienetais) | 4 | – | Visagino savivaldybė |
| P-2-2-2 | Ignalinos AE regiono Ignalinos rajono savivaldybėje renovuotų daugiabučių namų, pasiekusių C ir aukštesnę energinio naudingumo klasę, skaičius (planuojama renovuoti 118 daugiabučių) (vienetais) | 118 | – | Ignalinos rajono savivaldybė |
| P-2-2-3 | Modernizuota šildymo sistemos punktų visuomeninės paskirties pastatuose ir daugiabučiuose pastatuose Visagino mieste (vienetai) | 182 | – | Visagino savivaldybė |

––––––––––––––––––––

1. Lentelėje pateikiamos šios finansavimo šaltinių santrumpos: IP (ES lėšos) ‒ Ignalinos programos administravimo Lietuvoje programos Europos Sąjungos lėšos, IP (BF lėšos) ‒ Ignalinos programos administravimo Lietuvoje programos bendrojo finansavimo lėšos, TIENRF ‒ Tarptautinio Ignalinos eksploatavimo nutraukimo rėmimo fondo lėšos. [↑](#footnote-ref-1)
2. Ignalinos AE pagrindinis pastatas suskirstytas į šiuos blokus: A1, A2 – reaktorių pastatai, V2 – reaktoriaus dujų kontūras ir speciali ventiliacijos sistema, G1, G2 – turbinų generatoriai su pagalbinėmis sistemomis, maitinimo ir šilumos tiekimo įrenginiais, D1, D2 – valdymo, elektros ir deaeratorių patalpos. A1 ir A2 blokų reaktorių šachtose išskiriamos trys radionuklidais užterštos konstrukcijų, elementų ir medžiagų zonos ‒ R1, R2 zonos (viršutiniai ir apatiniai reaktoriaus įrenginio vamzdynai) ir R3 zona (reaktoriaus aktyvioji zona ir biologinė apsauga). [↑](#footnote-ref-2)
3. Iš jų metalo konstrukcijų ir gelžbetonio 3574,8 tonos [↑](#footnote-ref-3)
4. Iš jų metalo konstrukcijų ir gelžbetonio 3600 tonų [↑](#footnote-ref-4)